Педагогі Цэнтра карэкцыйна-развіццёвага навучання і рэабілітацыі Баранавіч вялікую ўвагу ўдзяляюць рабоце па фарміраванні ў дзяцей пачуцця ўласнага “я”, паважлівага стаўлення і любові да ўсяго, што акружае іх з самага дзяцінства, — малой радзімы. Гэтыя выхаваўчыя задачы вырашаюцца на працягу адукацыйнага працэсу: на пазаўрочных занятках і мерапрыемствах, падчас летняга аздараўлення. Як арганізаваць адпачынак не толькі з задавальненнем і карысцю для здароўя, але і для пашырэння кругагляду дзяцей, прывіцця павагі да іншых і родных мясцін? Адказ на гэтае пытанне педагогі шукалі ў сёлетнім аздараўленчым лагеры з дзённым знаходжаннем “Дружба”.